section_heading: Povijest
paragraph_text: Armijski odjel B formiran je 19. rujna 1914. pod imenom Armijska grupa Gaede od dijelova 7. armije koji nakon Bitke kod Mulhousea nisu premješteni na sjever radi sudjelovanja u bitkama poznatim pod nazivom Trka k moru. Prvim zapovjednikom armijske grupe, koja je držala položaje u Gornjem Alzasu, postao je general pješaštva Hans Gaede. Armijska grupa je 25. studenog 1914. preimenovana u Armijski odjel Gaede.